kurumikz/Cleaned-Kazakh-Wikipedia huggingface dataset:
Paramore

Paramore — 2004 жылы Теннесси штатында құрылған америкалық рок тобы. Қазіргi уақытта төрт студиялық және екі концерттік альбом шығарды. «Грэмми» марапатына үш рет ұсынылған. Топтың мүшелері * Хейли Уильямс — вокал, клавиштiк аспаптар * Джереми Дэвис — бас-гитара * Тейлор Йорк — соло-гитара, ритм-гитара Бұрынғы қатысушылары * Зак Фарро — барабандар (2004—2010) * Джош Фарро — соло-гитара, бэк-вокал (2004—2010) * Джейсон Байнум — соло-гитара (2004—2005) * Джон Хембри — бас-гитара (2005) * Хантер Лэмб — соло-гитара (2005—2007) Дискографиясы Студиялық альбомдар * 2005 — All We Know Is Falling * 2007 — Riot! * 2009 — Brand New Eyes * 2013 — Paramore * 2017 — After Laughter * 2023 — This Is Why Шағын-альбомдар * 2006 — The Summer Tic EP * 2011 — Singles Club Концерттік альбомдар * 2008 — Live in the UK 2008 * 2008 — The Final Riot! Сыртқы сілтемелер * [http://www.paramore.net/ ресми веб-сайты] * [http://www.paramorefanclub.com/ ресми фан-сайты] Дереккөздер
Қошқарата (өзен)

Қошқарата – Боралдай өзенінің оң саласы. Географиялық орны Түркістан облысы Бәйдібек және Жамбыл облысы Жуалы аудандары жерімен ағады. Ұзындығы 78 км. Бастауы Бастауын Қаратау жотасындағы Ақшоқы, Арқарлы тауларынан алып, Бәйдібек ауданындағы Қаратас ауылының солтүстігінде 10 км жерде Боралдай өзеніне құяды. Гидрологиясы Жоғарғы арнасы тау шатқалымен өтеді, төменгі ағысында арнасы тар, тік жарлар кездеседі. Аңғарында жабайы жеміс ағаштары басым. Қар, жаңбыр және жер асты суларымен толығады. Суы тұщы. Минералдылығы 0,2-0,4 г/л. Шаруашылықтағы қолданысы Жергілікті тұрғындар Қошқаратаның суын егін, бау-бақша суғаруға, ауыз суға пайдаланады. Өзеннен 10-ға жуық ирригациялық каналдар тартылған. Дереккөздер
Қошқарбай (өзен)

Қошқарбай – Шағалалы алабындағы өзен. Географиялық орны Ақмола облысы Зеренді ауданы жерімен ағады. Ұзындығы 49 км, су жиналатын алабы 524 км 2 , жалпы ұзындығы 90 км болатын шағын 30 саласы бар. Бастауы Бастауын Зеренді таулары және Байөтер тауы етегіндегі бұлақтардан алып, Кеңөткел ауылы маңында Шағалалы өзеніне оң жағынан құяды. Гидрологиясы Жоғарғы ағысы және төменде (сағасында) сайлы-жарқабақты жермен ағады. Негізінен жер асты суымен толығады. Арнасында жыл бойы су болады. Өсімдігі Қошқарбай тауы маңында сол жағалауында қарағай, қайың, көк теректен тұратын орман қалыптсақан. Жағалау бойы шабындыққа пайдаланылады. Біршама жері егістікке жыртылған. Дереккөздер
Қосқамбай тауы

Қосқамбай – Ақирек тауларының шығысындағы тау. Географиялық орны Саумалкөл көлінің солтүстік-шығысында, Павлодар облысы Баянауыл ауданы Мұса Шорманов ауылының солтүстік-батысында 34 км жерде орналасқан. Абсолюттік биіктігі 628 м. Батыстан шығысқа қарай ендік бағытта 3 км-ге созылған, енді жері 1 км. Жер бедері Беткейі көлбеуленіп жазыққа ұласады. Солтүстігінде қорымтас үйінділері кездеседі. Өсімдігі Тауалдының қара топырақ жамылғысында бетеге, бидайық, т.б. дала өсімдіктері өседі. Етегі мал жайылымына қолайлы. Дереккөздер
Хейли Уильямс

Хейли Николь Уильямс (; 27 желтоқсан 1988, Меридиэн, Миссисипи, АҚШ) — америкалық музыкант, Paramore рок тобының әншіci, әндердің авторы. Дискографиясы Paramore Басқа әндер Дереккөздер Сыртқы сілтемелер * * [http://www.paramore.net/member/i/19150/ Hayley William’s]
The Killers

The Killers — әнші Брэндон Флауэрс және гитарист Дэйв Кенинг 2001 жылы Лас-Вегаста құрған америкалық инди-рок тобы. Қазіргi уақытта төрт студиялық және бір концерттік альбом шығарды. The Killers бүкіл әлем бойынша сатылған альбомдар көшірмелерінін саны 22 миллионнан асты. «Грэмми» марапатына жеті рет ұсынылған. Топтың мүшелері * Брэндон Флауэрс — вокал, клавиштiк аспаптар, бас-гитара * Дэйв Кенинг — соло-гитара * Марк Стормер — бас-гитара * Ронни Вануччи — барабандар Дискографиясы Студиялық альбомдар * 2004 — Hot Fuss * 2005 — Sam's Town * 2008 — Day & Age * 2012 — Battle Born Концерттік альбомдар * 2009 — Live from the Royal Albert Hall Шағын-альбомдар * 2011 — (Red) Christmas EP Дереккөздер Сыртқы сілтемелер *
Астероидтар тізімі

Астероидтар тізімі Астероидтар 1 - 10000 Астероидтар 10001 - 20000 Астероидтар 20001 - 30000 Астероидтар 30001 - 40000 Астероидтар 40001 - 50000 Астероидтар 50001 - 60000 Астероидтар 60001 - 70000 Астероидтар 70001 - 80000 Астероидтар 80001 - 90000 Астероидтар 90001 - 100000 Астероидтар 100001 - 110000 Астероидтар 110001 - 120000 Астероидтар 120001 - 130000 Астероидтар 130001 - 140000 Астероидтар 140001 - 150000 Астероидтар 150001 - 160000 Астероидтар 160001 - 170000 Астероидтар 170001 - 180000 Астероидтар 180001 - 190000 Астероидтар 190001 - 200000 Астероидтар 200001 - 210000 Астероидтар 210001 - 220000 Астероидтар 220001 - 230000 Астероидтар 230001 - 240000 Астероидтар 240001 - 250000 Астероидтар 250001 - 260000 Астероидтар 260001 - 270000 Астероидтар 270001 - 280000 Астероидтар 280001 - 290000 Астероидтар 290001 - 300000 Астероидтар 300001 - 310000 Астероидтар 310001 - 320000 Астероидтар 320001 - 330000 Астероидтар 330001 - 340000 Астероидтар 340001 - 350000
Арамшытыр

Арамшытыр – орамжапырақ тұқымдасына жататын біржылдық өсімдік. Сабағы бұтақты, биіктігі 40-70 см болады. Олар, Қостанай, Солтүстік Қазақстан, Семей және Шығыс Қазақстан облыстарында өседі. Химиялық құрамы Химиялық құрамы аз зерттелген. Шөбінде эфир майы, аздаған синиль қышқылы, ұрығында 21-23 пайыздық тез кебетін май болады. Қолданылуы Әбу Әли ибн Синаның (Авиценнаның) деректері бойынша арамшытыр шөбінен әзірленген қайнатындыны жаңа шыққан қатерлі ісіктерге қарсы қолданады. В. Дерикердің мағұлматына қарағандда сабағының жоғары жақ бөлігін ақ етеккір мен жатырдан қан кеткенде дәке немесе мақта шылап дене сыртына басады. Шөп шырынынан белсіздік ауруымен сырқаттанушылардың тік ішегіне клизма жасайды. Мұндағы бір еске аларлықтай жай бұл дәріні қолданған кезде біртіндеп білінетін әлсіздік пайда болмайды. Өте асқынған аурудың өзінде де 4-5 апта ішінде ауру беті бері қарап, адам әлдене бастайды. Дереккөздер
Брэндон Флауэрс

Брэндон Флауэрс (; 21 маусым 1981, Хендерсон, Невада, АҚШ) — америкалық музыкант, The Killers тобының әншіci, гитаристi және әндердің авторы. Дискографиясы The Killers * 2004 — Hot Fuss * 2005 — Sam's Town * 2008 — Day & Age * 2012 — Battle Born Жеке альбомдары * 2010 — Flamingo Сыртқы сілтемелер * * *
Арыстанқұйрық

Арыстанқұйрық – ерінгүлділер тұқымдасының сасықшөп тегіне жататын көпжылдық шөптес өсімдігі. Сипаттамасы Арыстанқұйрық - үстіңгі бетін сұрғылт түк басқан көпжылдық өсімдік. Ағаштанып біткен тамырынан қызғылт түсті, бұтақты сабақтары өсіп шығады да, олардың биіктігі 50 см-ден 10 см-ге дейін барады. Сыртынан қарағанда сабақтары төрт ұырлы болып көрінеді де қырлары өткір келеді. Жапырақтары - тегіс көкшіл сұр түсті, жатыңқы түкті. Сабақ жапырақтары сағақты, дөңгелек келіп, сына сияқты 5 жарнаққа бөлінеді. Гүлдері биік, ашық қызыл түсті; бастары күлтеленіп тұрады. Күлтесі - қос ерінді. Таралуы Арыстанқұйрық - далада, бұталар арасында, ойпатты жерлерде, Қазақстанның көптеген аудандарында кездесетін, емге пайдаланылатын өсімдік. Сондай-ақ мұның түркістан арыстанқұйрығы деп аталатын екінші түрі жалаң жасыл жапырақтарымен көзге түседі. Олар таулы аудандарда өседі. Пайдалануы Арыстанқұйрық препаратының көңіл сергітерліктей өте жақсы қасиеті бар, оны науқастар жеңіл көтереді. Тыныштандырғыш әсері дәрілік валериянадан анағұрлым күшті. Халық медицинасында арыстанқұйрық препаратын "жүрек қатты соққанға", алқынып ауырғанға, қарын ауырғанға және өкпе қатарына қабылдау ұсынылады. Ғылыми медицинада арыстанқұйрықты тыныштандырғыш дәрі ретінде жүрек қатты соққанға, ентіккенге, истерияға, жүрек неврозына, гипертонияға, жүрек талмасына және басқа да бірқатар ауруларға қарсы ем үшін ұсынады. Арыстанқұйрықтың тонус көтерліктейде қасиеті бар. Үй жағдайында арыстанқұйрықтан халықтық медицинаның рецептімісен үш түрлі дәрі жасауға болады. Бұл ретте оның шөбі мен тамыры пайдаланылады. Шөбінен тұнба жасайды. Сүзілген тұнбаны белгілі доза бойынша жүрек қатты соққанда, ентіккінде, шемен ауруында ішеді. Арыстанқұйрықтың препаратын тек шеменді емдеуге ғана қолданғанда тұнбаға бірдейлік мөлшерде торғай тарысының шөбінен қосып пайдалануға болады. Синонимдары The Plant List-тің 2013 жылғы мәліметі бойынша, Арыстанқұйрықтың келесі синонимдары бар: * * , nom. inval. * * * * * * * * * * , nom. inval. * * , nom. illeg. * * , nom. illeg. * * , nom. illeg. * * Дереккөздер
Ровное мұнай-газ кен орны

Ровное мұнай-газ кен орны — Каспий маңы ойпатының солтүстік-батыс жағалауынан, Еділ-Жайық өзендері аралығында. Атырау қаласынан солтүстік-батысқа қарай 50 км жерде. Пайдалануға 1978 жылы қазанда берілген. Геологиялық құрылымы Кен құрылымы тұз үсті шөгінділері бойынша көлемі 4,5x2 км болатын антиклинальді қатпарға ұқсайды, алаңы көтеріңкі келген солтүстік қанат пен түсіңкі оңтүстік қанаттарға опырылуы арқылы бөлшектенгені айқын байқалады. Мұнай көздері негізінен солтүстік қанатқа тән, өнім борлық неогендік және төрттік жүйелердің шөгінділерімен ашылды, сонымен бірге апт және неоком қабаттарынан екі мұнайлы шөгінді шоғыры анықталды. Шөгінділер қабатты, күмбезді, тектоникалық экрандалған. Жатыс сипаты, құрамы Өнімді шөгінділердің жатқан тереңдігі 655—694 м-ге дейін жетеді, шөгінділер қалыңдығы 38 м-ге дейін, мұнай көздерінің нақты алаңының аумағы 357 га- ға жуықтайды. Кен қабаттары 2-3 қабыршақ құм кезектесіп отыратын ұсақ және қиыршық саздан тұрады. Өндірілген мұнайдың 70%-ға жуығы бұрқақты мұнаралардың үлесіне тиеді. Бұл мұнаралардағы мұнайдың көлемі тәулігіне 30—34 т-ға тең. Кендегі апт жөне неоком қабаттарының мұнайы жеңіл, шамалы күкіртті (0,18%), болмашы парафинді (3%-ға дейін) келеді. Дереккөздер
Атбасталшын

Атбасталшын - тұқымдас биік те көрікті ағаш. Оның қою өскен бір-біріне қарама-қарсы орналасқан саусақ тәрізді жапырақтары болады. Гүлдері ақ және қызыл түсті болып келіп пирамида тәрізді бұталарының жоғары жағында күлтеленіп тұрады. Ішінде шар тәрізді домалақ дәні бар, миуасы-сырты тікенді, жұмыртқа тәрізді сопақша қауашақ. Атбасталшын мамыр - маусым айларында гұлдейді. Бақтар мен парктерде өседі. Химиялық құрамы Атбасталшынның қабығында илік заттар, ащы заттар, эскулин, фраксин, сапонин глюкозидтері және май болады. Қолданылуы Атбасталшынның қабығы мен жемісін халық медицинасында созылмалы іш ауыруды, безгекті емдеу үшін қолданады. Жемісін жатырдан және геморрой жарасынан қан кеткен кезде және буын ревматизмін емдеуге пайдаланады. Оның сығындысын (веностазинді) геморрой кезінде көк тамырлардың варикозды кеңеюі және тромбофлебитте, сондай-ақ артериосклерозбен сырқаттанғанда айықтырғыш ретінде қолданады. Дереккөздер
Мезогиппус

Мезогиппус (, от «орта бойлы жылқы») - жылқы тұқымдасының жойылып кеткен бір туысы. Мезогиппустің үлкендігі қасқырдай, жерге тиіп тұратын үш бақайы болған. Мезогиппус орманды мекендеген, шөптесін өсімдіктермен қоректенген. Солтүстік Америкадығы олигоцен шөгінділерінде Мезогиппус қалдықтары көп кездеседі. Мезогиппустың салыстырмалы анатомияда, жылқы тұқымының шығу тегін зерттеуде маңызы бар. Дереккөздер
Мезень кірмесі

Мезень кірмесі — Ақ теңіздің солтүстік шығысындағы Канни түбегі мен құрлық жағалауы аралығындағы шығанақ. Ұзындығы 105 км, ені 97 км, тереңдігі 5-25 м. Қыста қатқан мұз жымлғысын көбінесе су тасқыны бұзып кетеді. Мезень кірмесіне Мезень өзені құяды. Су деңгейі жарты тәулікте бір (10 м) көтеріліп отырады. Жағасында балық және теңіз аңдарын аулайтын кәсіпшіліктер бар.
Медичи

Медичи - орта ғасырда Италияның саяси және эконимикалық өмірінде маңызды роль атқарған флоренциялық әулет. Олар 15 ғасырда Еуропада ең ірі сауда-банк компаниясының негізін қалады, 1434-1737 ж. (1494-1512, 1527-30 ж. үзілістермен) Флоренцияны биледі. Медичилар өкімет басына шетелдердің қолдауымен келіп, саяси билікті өз байлықтарын ұлғайту үшін пайдаланды. Дереккөздер
Ливерпуль

Ливерпуль — Ұлыбританиядағы қала. Англияның Солтүстік-Батыс жағалауының Мерсисайд графтығында Мерси өзенінің сағасында орналасқан порт. Халық саны — 466,415 (2012) — Ұлыбританияда бесінші ең ірі қаласы (Англияда үшінші). Бауырлас қалалар * Кёльн, Германия * Дублин, Ирландия * Шанхай, Қытай * Одесса, Украина Дереккөздер Сілтемелер *
Медведица

Медведица - РФ-ның Саратов және Волгоград облыстары арқылы ағып өтетін өзен, Донның сол саласы. Ұзындығы 745 км, алабы 34,7 мың км². Волга маңы қыратынан басталады. Негізінен қар суымен қоректенеді. Орта су шығыны (сағасынан 66 км-де), 69 м³/сек, ең көбі 2070 м³/сек. Қарашада қатып, сәуірдің басында мұзы түседі. Салалары: Баланда, Терса (оң), Идолга, Карамыш, Арчеда (сол). М. жағалауында Петровск, Аткарск, Жирновск, Михайловка қалалары бар. Дереккөздер
Мегантроп

Мегантроп (мегантроп, грек. anthropos - адам) - қазбалар кезінде табылған адам тәріздес ірі примат. Мегантроптың екі түрі бар - ежелгі явалық және африкалық. Біріншісі (бірнеше тісі бар екі жақ сүйек) 1941 және 1953 ж. Ява аралынан табылған екіншісі (жоғарғы жақ сүйектердің сынықтары) 1939 ж. Виктория (Шығ. Африка) көлінің жанынан табылған. Ғалымдардың бір тобы Мегантропты питеканотропқа, екіншілері австралопитекке жақын деп санайды. Дереккөздер
Көпжылдық дәстүргүл

Көпжылдық дәстүргүл – астралылар тұқымдасының дәстүргүл тегінің көпжылдық шөптес өсімдігі. Таралуы Табиғи ареалы — Солтүстік Африка, Азия, Кавказ, Еуропа. Сипаттамасы Көпжылдық дәстүргүлдің биіктігі 10—30 см. Тамыр сабағы қысқа. Оның жапырақтары жұмыртқа тәрізді сопақша, немесе күрек сияқты, сағақ жағы жіңішкелеу, жиегі кедір-бұдырлы келеді. Ал, жапырақсыз сабақтарында жеке-жеке орналасқан ақ түсті немесе қызыл өңді гүл зембілі болады. Өсімдік 10-15 см-лік биіктікке дейін өседі. Гүлшоғыры — жеке тұрған себетше, гүлдердің түсі ақ, қызғылт немес қызыл болады. Гүлшоғырлардың диаметрі 3—8 см болады. Көбіне көктемде, жаздың басында, кейде жазы бойы гүлдейді. Жемісі сары түсті 0,5 мм ұзындығы, маусымда піседі. Химиялық құрамы Дәстүргүлдің химиялық құрамы жете зерттелген жоқ. Көпжылдық маргариткада негізгі әсер етуші зат эфир майы және инсулин бар. Қолданылуы Көпжылдық дәстүргүлдің суға қайнатылған (жер бетіндегі бөлігін кептіргеннен кейін) қайнатындысы қан тоқтататын дәрі ретінде қан құсып туберкулез ауруларына, жатырынан қан кетіп азап шегіп жүргендерге, ал жөтелмен, бронх демікпесімен аурушыларға қақырық түсіретін және қабынуларға қарсы қолданылатын дәрі ретінде пайдаланады. Оны сәндік өсімдік ретінде де көбіне бақтарда өсіреді. Галерея Дереккөздер
Ұлттық ғылыми кардиохирургия орталығы

«Ұлттық ғылыми кардиохирургия орталығы» АҚ — Орта Азия аумағында алдыңғы қатарлы емдеу мекемесі. Мұнда заманауи кардиология, кардиохирургия және интервенцияның барлық саласы қамтылған. Көмек ересектермен қоса, балаларға да көрсетіледі. Алдағы уақытта жүрек патологиясына шалдыққан науқастардың жүрегін ауыстыру, жүрек клапанына операциялар жасау жоспарланған. Сондай-ақ, аритмияға шалдыққан балаларға жоғары мамандандырылған көмек көрсетілмек. Ұлттық ғылыми кардиохирургия орталығы 2011 жылы Астана қаласында көпшілікке есігін ашты. Бұл ұйымда ауыр дәрежедегі жүрек - қантамыр сырқаттары бар науқастарды хирургиялық ота көмегімен емдеу жасалады. Ұйымның Басқарма Төрағасы болып Қазақстан Республикасының штаттан тыс кардиохирургы Юрий Владимирович Пя тағайындалған. Ұлттық ғылыми кардиохирургия орталығы – жүрек-қан тамыр ауруларын диагностикалау, емдеу және оңалту саласында мамандырылған қазіргі заманға сай әлемдік класстағы клиника. Орталықтың бірегейлігі заман талабына сай барлық кардиология, кардиохирургия және интервенционды кардиология бағыттарындағы синергиясы болып табылады. Қазіргі уақытта Орталықта ересектер мен балаларға жүрек және қан – тамырға ота жасаулар, сонымен бірге жоғарғы санаттағы күрделі ота жасаулар толық спектрлі түрде жасалады. Орталықтың ең басты міндеттерінің бірі медициналық ғылым мен тәжірибе интеграциясы, Орталық мамандарының озық ғылыми зерттемелер ендіруі үшін бірегейлі мүмкіндіктері болып келеді. Орталықтың көпсалалы қызметтерінің бар болуы Қазақстанда ғана емес, сонымен бірге Орталық Азия аймақтарында басты ұйым болуына мүмкіндік береді. Орталықтың негізгі клиникалық бағыты болып туа біткен және жүре пайда болған жүрек ақаулары, жүректің ишемиялық ауруы, жүрек қызметінің созылмалы жетіспеушілігі, жүрек ырғағының бұзылуын емдеу. Орталық «жабық кезеңмен» науқастарға кардиологиялық көмек көрсетумен бірегей болып табылады, яғни, амбулаторлық тексерістен жоғарымамандандырылған кардиохирургиялық және интервенциялық көмек көрсету мен кешенді оңалтуға дейінгі кезең болып табылады. Орталық Назарбаев Университетінің ғылыми және білім беру базасы болып табылады. Стационарлық көмек көрсету үшін Орталық медициналық техниканың соңғы үлгідегі заман талабына сай диагностикалық және емдеу жабдығымен жабдықталған: ARTIS zee biplane бипланды ангиографиялық жүйесі, ARTIS zee floor ангиографиялық жүйесі, iLED светодиодтарда операциялық шамдар, Stockert S5 жасанды қан айналымы аппараты, жүректі зерттеу үшін ультрадыбыстық аппараттар. Кейінгі жылдары Орталық қазақстандық сәйкестікті, денсаулық сақтаудың үздік халықаралық моделі мен ғылыми тәжірибесін үйлестіретін кардиохирургиядағы ұлттық бренд ретінде дамиды. Бұл бағытта Орталық серіктестіктері келесі елдерінің жетекші клиникалары болып табылады: Германия, Италия, Бельгия, Франция, Түркия, АҚШ, Израиль.
Адам Лаллана

Адам Дэвид Лаллана (; 10 мамыр 1988 жыл, Сент-Олбанс, Англия) — ағылшын футболшысы, "Брайтон энд Хоув Альбион" және Англия Ұлттық футбол құрамасының жартылай қорғаушыcы. Жетістіктері Командалық * Саутгемптон * Футбол лигасы жүлдесі: 2010 «Ливерпуль» * Чемпиондар Лигасының финалисі — 2017/18 Жеке * Англия құрамасының жыл футболшысы: 2016 Қатысқан турнирлері * Әлем чемпионаты 2014 * Еуропа чемпионаты 2016 Дереккөздер Сілтемелер * [http://www.liverpoolfc.com/team/first-team/player/adam-lallana Ливерпуль ресми сайтында] » ойыншы профилi * [http://www.transfermarkt.com/adam-lallana/profil/spieler/43530 transfermarkt.com сайтында] ойыншы профилi
Рахим Стерлинг

Рахим Шакил Стерлинг (; 1994 жылы 8 желтоқсанда туған, Кингстон, Ямайка) — ағылшындық футболшы, "Арсенал" клубы мен Англия құрамасының жартылай қорғаушыcы. 2014, 2018 жылғы әлем чемпионатына, 2016 жылғы Еуропа чемпионатына және 2018/19 маусымында УЕФА Ұлттар Лигасына қатысты. Жетістіктері Командалық ; «Манчестер Сити» * Англия чемпионы (2): 2017/18, 2018/19, 2020/21, 2021/22 * Англия кубогы: 2018/19 * Лига кубогы (2): 2017/18, 2018/19, 2019/20, 2020/21 * Англия суперкубогы: 2018 Жеке * Golden Boy сыйлығының иегері: 2014 * Англия Премьер Лигасының үздігі (2): тамыз 2016, қараша 2018 [14] * Англия премьер лигасының үздік жас ойыншысы: 2019 Дереккөздер Сілтемелер * [http://www.liverpoolfc.com/team/first-team/player/raheem-sterling Ливерпуль ресми сайтында] » ойыншы профилi * [http://thetopforward.com/view?id=66 thetopforward.com сайтында] ойыншы профилi * [http://www.transfermarkt.com/raheem-sterling/profil/spieler/134425 transfermarkt.com сайтында] ойыншы профилi
Дэниел Старридж

Дэниел Андре Старридж (; 1 қыркүйек 1989, Бирмингем, Англия) — ағылшын футболшысы, шабуылшы. 2012 жылы жазғы Олимпиада ойындарына, 2014 жылы әлем чемпионатына, 2016 жылы Еуропа чемпионатына қатысты. Карьерасы 2006 жылы карьерасын "Манчестер Ситиде" бастады. Тұңғыш ойынын 2007 жылы 5 ақпанда "Редингке" қарсы өткізді. Екінші ойынын бір айдан соң ғана өткізді, бірақ ол жолы жарақат алып, ойын барысында алмастырылды. 2008 жылы 27 қаңтарда Англия кубогында "Шеффилд Юнайтед" қақпасына тұңғыш голын соқты. 2009 жылы жазда "Челсиге" ауысты, 2011 жылы қаңтарда "Болтонға" жалға беріліп, маусым соңында "Челсиге" қайта оралды. 2013 жылы қаңтарда "Ливерпуль" футболшысы атанды. 2018 жылы "Вест Бромвич Альбионға" жалға берілді. 2018/19 жылғы маусымда Чемпиондар лигасының жеңімпазы атанды. 2019 жылы жазда еркін агент ретінде "Трабзонспорға" ауысты. 2020 жылдың жазына дейін түркиялық клубта 16 рет алаңға шықты. Жетістіктері Командалық «Манчестер Сити» * Англия жастар кубогы: 2008 «Челси» * Англия чемпионы: 2009/10 * Англия кубогы (2): 2010, 2012 * Чемпиондар Лигасы: 2012 «Ливерпуль» * Чемпиондар лигасы: 2018/19 Жеке * Премьер-Лигадағы тамыз айының үздік футболшысы: 2013 * Премьер-лигадағы ақпан айының үздік футболшысы: 2014 * «Манчестер Ситидің» үздік жас ойыншысы: 2009 Статистикасы Ұлттық құрама : 28 маусым 2018 Дереккөздер Сілтемелер * [http://www.liverpoolfc.com/team/first-team/player/daniel-sturridge Ливерпуль ресми сайтында] » ойыншы профилi * [http://www.transfermarkt.com/daniel-sturridge/profil/spieler/47082 transfermarkt.com сайтында] ойыншы профилi
Қызқаш таулары

Қызқаш, Қысқаш – Аралқұм құмының шығысындағы таулар. Географиялық орны Жетісу облысы Сарқан ауданы Көктерек ауылының солтүстігінде 8 км жерде, Лепсі өзенінің аңғарында орналасқан. Абсолюттік биіктігі 740 м. Солтүстік-батыстан оңтүстік-шығысқа қарай 22 км-ге созылған, енді жері 10 км. Жер бедері Тізбектелген ірілі-ұсақты шоқылардан тұрады. Беткейлері сай-жыралармен қатты тілімделген. Солтүстік-батысында Баскерегетас, солтүстік-шығысында Өтентай таулары, солтүстігінде Белсексеуіл құмы, шығысында Жартұма, Қанжығабұлақ бұлақтары орналасқан. Өсімдігі Қиыршықтасты қоңыр топырағында сұр жусан, баялыш аралас астық тұқымдас өсімдіктер өседі. Дереккөздер
Раффи

Раффи (лақап аты; , Акоп Мелик-Акопян, ; 1835 жыл, Персия, Паяджук ауылы — , Тбилиси) — армян жазушысы. Армян романтизмі өкілдерінің бірі. Шығармалары 1800 жылдан бастап жарияланды. Раффи́ шығармаларының негізгі тақырыбы — әлеуметтік теңсіздік, отаршылдыққа қарсы күрес, тарпхп мәселелер. Оның өлең, әңгімелерден басқа «Салби» (1867; 1911 ж. жарияланды), «Захруумар» (1871; 1895 ж. жарияланды), «Алтын қораз» (1879), «Жалелиддин» (1878), «Ақымақ» (1880), «Ұшқындар» (1—2-т., 1883—87), «Давидбек» (1881—82), «Самвел» (1886) т. б. романдары бар. Дереккөздер
Нәби Рахимов

Рахимов Нәби (; 7 қараша 1911 жыл, Қоқан — 23 қараша 1994 жыл) — өзбек кеңес актері, КСРО халық әртісі (1964). 1945 жылдан КОКП мүшесі. Өмірбаяны 1926 жылдан Қоқандағы әуесқойлар коллективінің спектакліне қатысады. 1929 жылдан Өзбек драма театрының құрамында қызмет етеді. 1946 жылдан Ташкенттің театр институтында педогогикалық қызметпен шұғылданады. Рөлдері Ол өткір мінезді, комедиялық дарынымен ерекше көзге түсті. Рольдері: Яго (Шекспирдің «Отеллосында»), Хлестаков (Гогольдің «Ревизорында»), Етов, Мамасалиев (Ұйғынның «Махаббаты» мен «Ұшуында») т. б. Киноға түскен. Марапаттары Ленин ордені және Еңбек Қызыл Ту орденімен марапатталған. Дереккөздер
Рашид Каримұлы Рахимов

Рашид Каримұлы Рахимов (4 мамыр 1932 жыл) — тәжік совет экономисі, экономика ғылымдарының докторы (1969), профессор (1970), Тәжік ССР ғылым академиясының корр. мүшесі (1973). 1959 жылдан КОКП мүшесі. Г. В. Плеханов атындағы Мәскеу Халық шаруашылық институтын бітірген (1953). 1954—64 ж. Тәжік КСР ҒА экономика бөлімінің ғылыми қызметкері, сектор меңгерушісі, бөлім меңгерушісі; 1964 жылдан Тәжік КСР ҒА Экономика институтының директоры, 1969 жылдан КСРО ғылым академиясының «Негізгі қорлардың, күрделі қаржылар мен жаңа техниканың тиімділігі» проблемасы жөніндегі ғылыми кеңестің Тәжік республикалық филиалының төрағасы, 1974 жылдан КСРО ғылым академиясының «Халық шаруашылығын оптималды жоспарлау және басқару» проблемасы жөніндегі Тәжік территориялық секциясы төрағасы. Рашид Рахимовтың алғашқы ғылыми жұмыстары Тәжікстан өнеркәсібі салаларында еңбек өнімділігін арттыруға арналса, кейіннен ол тек Тәжік КСР-і ғана емес, сонымен бірге бүкіл Орта Азия өнеркәсібінің негізгі қорларын пайдаланудың тиімділігін арттыру мәселелерін зерттеп келеді. Оның бірсыпыра еңбектері өндірісті одан әрі дамыту және орналастырудың тиімділігін зерттеуге, аймақтың халық санын дамытудың ұзақ мерзімді программаларын жетілдіруге, күрделі қаржыны болжауға және территориялық-өндірістік комплексті интенсивті модельдендіруге арналған. Дереккөздер
Қызылтаспа

Қызылтаспа, Құстаран – тарандар тұқымдасына жататын сабақтары жайылыңқы, 30 см-ге дейінгі биіктікте өсетін жапырақтары сопақтау, немесе қияқ тәрізді бір жылдық шөп тектес өсімдік. Гүлшоғыры ірілеу, ұзындау, ұшы үшкірлеу келеді. Маусым айынан бастап бүкіл жаз бойы гүлдеп тұрады. Көпшілігі тамыз айының екінші жартысында пісіп жетіледі, гүлдері жасыл түсті. Қазақстанның барлық жеріне кең тараған. Химиялық құрамы Қызылтаспа гүлдеген шағында 8,9 пайыз күлдер, 4,4 пайыз протеин, 2,8 пайыз май, 5,3 пайыз клетчаткалар, 4,4 пайыз азотсыз заттар, илік заттар, шайырлар, балауыз қанты, авикулярин глюкозиды, флавондар, 8 мг пайыздай каротин, 120 мг пайыз С витамині, К витамині, аздаған эфир майы кездеседі. Тамырында оксиантрахинондар бар. Қолданылуы Дәрі жасау үшін медицинада оның жер үстіндегі бөлігін пайдаланады. Ғылыми медицинаның акушерлік-гинекологиялық тәжірибесінде қызылтаспа препараты әртүрлі жағдайларға байланысты жатырдан аққан қанды тоқтатып, оның қайталан анатомиялық жағынан бастапқы қалпына келуі үшін қызмет атқарады. Экспериментті деректерге қарағанда бұл өсімдіктің шөбінен алынған препараттар қан тамырының қабілетін арттырып қысымын төмендетеді, демалыс қозғалыстарының амплитудасы мен өкпенің желдену көлемін арттырады, жатыр бұлшық етінің тонусын көтереді. Препаратта флавонол глюкозидінің біраз мөлшерде кездесетіндігіне байланысты (диурезді) несеп бөлуді жақсартады. Халық медицинасында қызылтаспаны бүйрек, бауыр, қарын қатары, іш өту қуықтың ескілікті қатарымен жарақатына пайдаланады. Сондай-ақ оны организмде заттар алмасуы бұзылғанда, өкпе туберкулезімен, бүйрек-тас ауруларымен, нефрит, нефроз,пиэлит, циститпен сырқаттанған жағдайда да жиі қолданады. Ал артериосклероз ауруымен ауырғандар қызылтаспаға уқырықбуынды, арыстан құйрықты, гүлшетенді, ошағанды қосып пайдаланады. Қызылтаспамен қуық қатарының ескірген түрін де емдемейді. Кейбір дәрігерлер қызылтаспаның гипрохромдық анемия мен өкпе туберкулезін емдеудегі терапевтік тиімділігіне қатты ден қояды. Шығыс медицинасында қызылтаспа ыстықты төмендететін, несеп жүргізетін, қабынуларға қарсы қолданылатын, глист құрттарын шығаратын және нерві әлсірегенде, аурудан және кәріліктен әлсіздегенде тонус көтеретін дәрі ретінде қолданады. Сол сияқты терінің кейбір ауруларына жағатын май ретінде де пайдаланылады. Тропикалық безгекпен ауырғандар қызылтаспа шөбінен жасалған қайнатындыны ішеді. Қызылтаспа шөбін ыстық суға бөктіріп геморрой түйіндеріне, қабынған тік ішекке жапсырып басады. Көне заман фармакологтары бұл шөпті жараны жақсы жазатын дәрі қатарында санаған. Олар: "Қандай да болсын жараны жазып, қан ағысын баяулатады, тіпті қан ағысын әсіресе қан қақыртуды тоқтатады. Іш өткенде де нәтижелі емдейді" - деп жазады. Дереккөздер
Дэвид Боуи

Дэвид Боуи (, толық аты Дэвид Роберт Джонс ; 8 қаңтар 1947, Лондон, Ұлыбритания — 10 қаңтар 2016, Манхэттэн, Нью-Йорк АҚШ) — британ музыканты, әншісі, әндер авторы, продюсер, дыбыс режиссері, суретші және актер. Елу жылдан астам уақыт ішінді музыкамен айналысып, сыртқы келбетін жиі ауыстырғаны үшін «рок-музыка хамелеоны» деп аталған. Балалық шағы Дэвид Боуи Лондонның Брикстон аймағында орналасқан 40-шы Стэнслфилд Роад жерінде өмірге келген[1]. Балалық шағын Англияның Кент округіндегі Бромлей бюросында өткізген. Сол кездерінде саксофон музыкалық аспабында ойнауға үйреніп, Лондонның блюз жанрында ойнайтын музыкалық ансамблдерге қатысқан. 1969 жылы "Space Oddity" әнімен 22 жасында халыққа танымал бола алды. Оның бұл ғарыш туралы әні адамзат ең бірінші Айға жеткен жылы жарық көрді Мансабы Оның бірінші Жұлдыз шаңды Зиггиның көтерілуі және құлауы және Марстан келген өрмекшілер (ағылш. "The Rise and Fall of Ziggy Stardust and the Spiders from Mars") атты альбомы 1972 жылы жарық көрді. Қайтыс болуы 2016 жылдың 16 қаңтарында 18 ай бойы бауыр қатерлі ісігімен арпалысу нәтижесінде Дэвид Роберт Джонс 69 жасында өмірден өтті[2]. Сыртқы сілтемелер * [http://www.davidbowie.com/ Дэвид Боуи ресми веб-сайты] * * * * https://www.atlasobscura.com/places/david-bowies-childhood-home * https://www.hollywoodreporter.com/news/david-bowie-dead-legendary-artist-854364
Киклад аралдары

Киклад — Эгей теңізінің оңтүстік бөлігінде орналасқан архипелаг. 200-ден астам аралдан тұрады. Жалпы ауданы 2649 км². Ірі аралдары: Наксос, Андрос, Тинос. Киклад – материктік аралдар, Балқан және Кіші Азия түбектерін теңіз астымен жалғастыратын табалдырық бөлігі. Негізінен кристалл және әктас жыныстарынан құралған. Киклад аралының биік нүктесі 1008 метр. Жер сілкінуі жиі болып тұрады.
Ньюфаундленд

Ньюфаундленд — материктен бөлінген арал, ол орасан зор көлемдегі материктік тайыз жағалауда жатыр. Осы тайыз жерлердін бедерінен өзен аңғарлары айқын байқалады. Мұның өзі бұл жерлерді бұдан біршама уақыт бұрын мұхит суы басқанын көрсетеді. Ньюфаундлендтің төңірегінде теңіз түбінің едәуір жоғары көтерілген учаскелері — банкалары бар. Олардың ішіндегі неғұрлым белгілісі — аралдың оңтүстік-шығысына таман жатқан Үлкен Ньюфаундленд банкасы. Ол өзге банкалармен қоса есептегенде шамамен Ньюфаундлендтің өзі көлеміндей жерді алып жатыр деуге болады. Арал түгелдей дерлік биіктігі 400—600 м келетін дөңес үстірт болып табылады. Ол Аппалач тау жүйесінің бір белігі ретінде байырғы кристалл тау жыныстарынан тұрады. Аралдың ең биік бөлігі — Лонг-Рейндж тауы, оның биіктігі 800 метрге жетеді.
Жұлдыздық карталар

Жұлдыздық карталар – жұлдыздық аспанның немесе оның бөлігінің картасы. Барлық аспанды немесе оның кейбір бөлігін қамтитын жұлдыздық карталардың жиынтығы жұлдыздық атлас деп аталады. Сипаттама Жұлдыздық карталар телескопты аспанның қажетті нүктесіне келтіру, аспандағы жұлдыздарды салыстыру, жұлдыздық аспандағы ғаламшарларды, кометаларды, айнымалы жұлдыздарды тағы басқа олардың координаторлары бойынша табу үшін пайдалынылады. Жұлдыздық карталар Жердің жасанды спутниктерін координаталық торы бар картаға түсіру арқылы оның жуық координаталарын иабуға да қолданылады. Жұлдыздық карталар аспанның Солтүстік және Оңтүстік жарты шарлары үшін стероографиялық проекцияда жеке-жеке жасалады. Аспанның экваторлық белдеуінің кескіні үшін цилиндірлік проекция қолданылады. Аспанның полярлық ауданы азимуттық проекцияда, алоның аралық ауданы конустық проекцияда кескінделеді. Ең әуелі жұлдыздық глобустар жасалды. Жұлдыздық аспан әдепкіде (16 ғасыр) жазықтықта проекцияланды. 1603 жылы неміс астрономы И. Байер «Устронометрия» атты жұлдыздық атласта әрбір шоқжұлдыздың жарық жұлдыздарын грек алфавитінің әріптерімен белгіледі. 17 – 19 ғасырда поляк астрономы Я. Гевелийдің (1690 жылы),ағылшын астрономы Дж. Флемстидтің (1729 жылы), неміс астрономдары И. Э. Боде (1782 жылы), Ф. Аргеландер (1843 жылы) мен Э Хейстің (1872 жылы) атластары жарияланды. Дереккөздер
Қояндықопа

Қояндықопа – Тобыл өзенінің алабындағы көл. Сыпсыңағаш қолатының солтүстік бөлігінде. Географиялық орны Қостанай облысы Қамысты ауданы Қамысты ауылының шығысында 23 км жерде орналасқан. Аумағы Теңіз деңгейінен 235 м биіктікте жатыр. Аумағы 6,3 км 2 , ұзындығы 4,5 км, енді жері 2 км, жағалау бойының ұзындығы 11,1 км. Қар, жауын-шашын және жер асты суларымен толысады. Жер бедері Жағалауы жазық, оңтүстік бөлігі батпақты, қамыс, құрақ өскен. Суы қараша айының соңында қатып, сәуірдің басында ериді. Батысында Досайқопа, шығысында Соркөл, оңтүстігінде Шұжық көлдері, солтүстігінде Томарлықопа батпағы жатыр. Мал суаруға пайдаланылады. Дереккөздер
Бір фунт стерлинг

Бір фунт стерлинг - Ұлыбританиядағы заңды монеталық төлем түрі. Ол 1983 жылдың 21 сәуірден бастап қолданыста. Оның диаметрі 22,5 мм және биіктігі 3,15 мм және салмағы 9,5 грамм. Ол жезді-никельді материалдан жасалады. Тарихы 1980 жылға қарай, бұл байланысты сатып алу қабілетінің жалпы төмендеуіне байланысты 1 фунт банкнота емес, монета болуы шешілген болатын. Себебі, банкнотаның жарамдылық мерзімі 9 ай болғандықтан, жарамдылық мерзімі 40 жылға дейін жететін монета пайдалы екендігі шешілді. Ұлыбританияда,1981 жылдың жазында, 1 фунт монетасы 1983 жылдың 21 сәуірінен қолданысқа енуі жөнінде шешім қабылданды. Монетаның бет жағының дизайны дәстүрлі болып табылады- ол Патшайым Елизавета II портреті. Монетаның дизайнында Ұлыбританияның негізін құраушы бөліктері - Уэльс, Шотландия, Солтүстік Ирландия және Англия бейнеленген. Дереккөздер
Эмре Джан

Эмре Джан (; 12 қаңтар 1994 жыл, Франкфурт, Германия) — немiс футболшысы, Германия Ұлттық футбол құрамасы мен «Боруссия Дортмунд» футбол клубының жартылай қорғаушыcы. 2016 жылғы Еуропа чемпионатына қатысқан. Жетістіктері Клубтық ; «Бавария» * Германия чемпионы: 2012/13 * Германия кубогы: 2012/13 * Германия суперкубогы: 2012 * Чемпиондар Лигасы: 2012/13 ; «Ливерпуль» * Англия лига кубогының финалисі: 2015/16 * Еуропа лигасының финалисі: 2015/16 * Чемпиондар лигасының финалисі: 2017/18 ; «Ювентус» * Италия суперкубогы: 2018 * Италия чемпионы: 2018/19 Халықаралық ; Германия * Конфедерациялар кубогы: 2017 Дереккөздер Сілтемелер * [http://www.fussballdaten.de/spieler/canemre/ Fussballdaten.de сайтында] ойыншы профилi * [http://www.transfermarkt.com/can/profil/spieler/119296 transfermarkt.com сайтында] ойыншы профилi
TCP

TCP – бұл транспорттық деңгейдің ең кеңінен таратылған түрі. ТСР ең маңызды функциясына бұрыннан қолданылып келе жатқан IP хаттамасымен салыстырғанда, мәліметтерді жоғалтпай жеткізуі болып саналады. Хабарламаны жеткізу үшін процесс – жіберуші мен процесс – алушының арасын алдын – ала жалғайды. Бұл құрылған жалғау дейтаграмманың нақты түрде жетуін қамтамасыз етеді. ТСР хаттамасының бүлінген немесе жоғалған пакеттерді қайталап жіберу мүмкіндігі бар. Хабарламаның нақты түрде жеткізілуіне белгіленген функциялар өңдеушілерді қосалқы бағдарламалардан және дейтаграмманы басқару амалдарынан босатады. Хаттама жіберуші мен алушы арасында мәліметтер жіберілуін қамтамасыз етеді. ТСР жалғауды қондыруға бағытталған болғандықтан, дейтаграмманы алған адресат жіберушіге алғаедығы туралы хабар беруі керек. Жалпы жіберуші мен алушы арасында виртуальды канал қондырылады, ол жерде олар хабарламамен алмасады және алғандығы туралы хабар жіберіледі. Мәліметтерді алмасу процесі машина – жіберуші және машина – алушы арасында жалғауды қондыру сұранысынан басталады. Бұл сұраныста арнайы бүтін саны болады, оны біз сокет номері деп атаймыз. Ал жауабына алушы өз сокетінің номерін жібереді. Жіберуші мен алушының сокеттерінің номері жалғауды анықтайды (былай айтқанда, жалғау жіберуші мен алушының IP-адресісіз орындалмайды, бірақ та бұл тек төменгі деңгейлі хаттамаларға қатысты).
UDP

UDP хаттамасы TCP хаттамасына қарағанда өте қарапайым транспорттық хаттама болып келеді. UDP хаттамасы дейтаграмманы жеткізіп беруді қамтамасыз етеді, бірақ оларды дәлелдер алуды талап етпейді. UDP хаттамасы мәліметтерді қосылуларды орнатусыз – ақ жеткізіп беру талап етілген жағдайларда пайдаланады. Мұндай байланыс негізінде сенімсіз, өйткені оның хабарлары дұрыс қабылданды ма және ол ол тіпті алындыма, сол туралы жіберушіге хабарланбайды. Қателердің туындауын тексеру үшін пакеттің бақылау сомасы пайдаланылады, бірақ қателіктер ешқандай өңделінбейді – олар немесе жойылады немесе олардың өңделінуі өте жоғары қолданбалы деңгейде орындалады. UDP арқылы қолданбалы процеспен жіберілетін мәліметтер бөлшектерге бөлінбей, белгіленген орынға бір бүтін секілді жетеді. Мысалы, егер жіберуші – процесс порт арқылы бес хабарлама берсе, онда алушы – процесс порттан бес хабарды есептеуі қажет. Әрбір жазылған хабарлар көлемі әрбір оқылғандардың көлемімен сәйкес келуі қажет.
Кеуек шыны

Кеуек шыны - шынының және газ бөліп шығаратын қасиеті бар әртүрлі шикізаттардың (әк, мәрмәр, тас көмір т.б.) ұнтақ қоспасын қыздыру арқылы ісіндіріп, соңынан күйдіру жолымен алынатын жылу өткізбейтін материал. Кеуек шыны алу үшін шыныға 0,5-3% газ бөлгіш заттар қосылып ұнтақталады да, жоғары температураға шыдамды болат қалыпқа салынып күйдіру пешіне жіберіледі. Одан шыққасын шынықтырылып, суытылады да, қажеттегі мөлшерге сай кесіледі. Бұның тығыздығы 200-500 кг/м³ беріктігі 20-150 кг/м³, жылу өткізгіштігі 0,03-0,12 ккал/м*сағ*град. Кеуек шыны үй қабырғалары мен жылыту және тоңазыту агрегаттары үшін жылу өткізбейтін материал ретінде қолданылады.
Вольфганг Кёлер

Вольфганг Кёлер (; 21 қаңтар 1887, Таллин, Ресей — 11 маусым 1967, Нью-Гемпшир, АҚШ) – неміс психологы, гештальт психологиялық өкілдерінің бірі. Геттинген және Берлин университтерінде психология, философия пәнінің профессоры (1922), Берлинде психологиялық институтының директоры болды. 1935 жылы АҚШ–тағы Принстон Свот – теңіз колледжінің профессоры. Келердің Тенериф аралығындағы зоологиялық лабораторияда адамға ұқсас маймылдардың интеллектісін зерттеу жайындағы жұмыстары (1910 – 40) кеңінен таралған. Келердің таным процестерінің қабылдау процесімен тікелей байланысын анықтаудағы еңбегі зор. Бірақ оның маймылдың мінез – құлқын гештальдық тұрғыдан түсіндіріп, адамнң интеллектісі арасындағы айырмашылықты жоққа шығаруы материалистік психологияға жат. Келер соңғы жиырма жыл ішінде мидың физико – физиологиялық құрылымы мен психикалық процестердің изоморфизм принципін зерттеп, психиканың заңдылығын мидың электр активтілігінде тікелей талдау жасаудан шығармақшы болды. Келердің адам санасының қоғамдық табиғатын ескермей, физикалық пен психикалықты барабар деп санауы оның механистикалық бағытты ұстағанын аңғартады. Дереккөздер
Серпер (газет)

Серпер — Атырау облысы, Құрманғазы аудандық газеті. Облыстың аудандық газеттері арасында алғаш жарық көрген басылым. Алғашқы саны «Балықшылар үні» деген атпен 1930 жылы 10 қазанда шықты. 1945 жылдың 1 қаңтарынан «Социалистік жол», 1963 жылдан «Ленин жолы», кейін «Кеңес үні», 1994 жылдан «Серпер». Алғашында 832 данамен аптасына бір рет екі беттік (шағын көлемді) болып шықты. Газетте көбіне балықшылық кәсіп туралы жазылып тұрды. Кейінірек аудан экономикасының әр тарапты болуына орай газет тақырыбы да кеңейе берді. Әсіресе, ауыл-шаруашылық мәселелері, малшылар өмірі, ауыл тұрмысы баса көрсетілетін болды. Ауданның экономикалық, саяси, мәдени өмірі кең қамтылып жазылды. Газеттің алғашқы редакторы - Шайдолла Молдабеков. Әр жылдарда газет редакторлары болып Б. Байменов, Ғ. Аманғалиев, Д. Жалмұханов, С. Хайдаров, X. Тәкішов, С. Ерғалиев, М. Ысқақов, Т. Құрманғалиев, Т. Хамеденов, Т. Берішбаев қызмет атқарды. Газетте бұрынғы жылдары М. Сатыбалдиев, Р. Отарбаев, Р. Иманғалиев, Қ. Елемесов, Қ. Ғұмаров сияқты қаламгерлер істеген. Редакторы – Таңатар Дәрелов. «Серпер» аптасына бір рет шығып тұрады. Таралымы 1087 дана (1999). Дереккөздер
Леон Михайлович Шенгелая

Леон Михайлович Шенгелая (лақап аты: Киачели Лео; 1884, Зугдид уезі, Обуджи селосы – 1963, Тбилиси) – грузин кеңес жазушысы. 1904 жылы Кутаиси гимназиясын бітірді, Харьков университетінің заң факультетінде (1905), Женева университетінде (1912) оқыды. Революциялық қозғалысқа қатысқаны үшін қуғындалып, түрмеге түсті (1906). 1912 – 17 жылы шетелде болып, ақпан революциясынан кейін Грузияға оралды. Киачелидің “Баяғылар бұл күнде” атты алғашқы әңгімесі 1909 жылы жарияланды. Ол “Тариэль Голуа” романы (1915) арқылы жаңа грузин прозасының негізін салды. “Қан” (1927), “Гвади Бигва” (1938, КСРО Мемлекеттік сыйлығы 1941, қазақ тілінде шықты, 1952),”Тау адамы” атты романдары, т.б. шығармалары - грузин әдебиетіндегі социалды реализм үрдісінде жазылған көрнекті туындылар. Киачелиге Горькийдің әсері айқын болған (кейін ол Горькийдің шығармаларын грузин тіліне аударды); Грузин деревнясындағы 1905 жылғы революциясының жайын баяндаған повесть - «Тариэль Голуа» деп, одан әрі «Қан», «Гвади Бигва» романдарын жоғары бағалаған. Киачели – қысқа жанрдың да шебері. Оның “Князь әйелі Майя”, “Алмастыр Кибулан” т.б. новелаларында өмір шындығы асқан суреткерлікпен шебер бейнеленген. Киачели Ленин орденімен, 2 рет Еңбек Қызыл Ту орденімен марапатталды. Дереккөздер
Николай Иванович Кибальчич

Кибальчич Николай Иванович (, қазіргі Чернигов облысы, Короп қаласы, - , Санкт-Петербург) – халықшыл–революционер, адамның ұшуына арналған ракеталық ұшу аппаратының дүние жүзіндегі тұңғыш жобасын жасаушы. Оның жобасында қатты отынды ракеталық двигатель құрылысы, двигательді бұру арқылы ұшу бағытын өзгерту, аппараттың орнықтылығын қамтамасыз ету т.б. мәселелер қарастырылған. Биографиясы Кибальчич 1871 – 1875 жылдары Петербург жол қатынасы институты мен дәрігерлік – хирургиялық академиясында оқыған. 1875 жылы халықшылар әдебиетін жасырып ұстағаны үшін сотталып, 3 жылдай түрмеде отырды. 1879 жылдан астыртын жағдайға көшіп, “Халық азаттығы” атқару комитетінің қопарғыш заттар лабораториясын басқарды. Кибальчич өз жобасын түрмеде отырған кезде жазған. Айдың көрінбейтін бетіндегі кратердің бірі Кибальчич есімімен аталды . Дереккөздер
Қоянды (тау, Жетісу Алатауы)

Қоянды – Жетісу Алатауының оңтүстік-батыс бөлігіндегі тау тізбектері. Географиялық орны Көктал және Көксу өзендерінің суайрығында жатыр. Жетісу облысы Кербұлақ ауданы Көксу ауылының шығысында орналасқан. Абсолюттік биіктігі 3600 м. Батыстан шығысқа қарай ендік бағытта 32 км-ге созылған, енді жері 19 км. Жер бедері Тік жартасты беткейлер мен терең шатқалдар жиі кездеседі. Таудан Көксу мен Көктал өзендерінің салалары бастау алады. Солтүстік баурайындағы жартастардың биіктігі 20 м-ге дейін. Геологиялық құрылымы Герцин қатпарларының гранитті, гранодиоритті жыныстарынан түзілген. Өсімдігі Биік белдеуінде жер бедерінің альпілік пішіндері кең дамыған. Өзен арналары мен аңғарларында сирек қылқан және жалпақ жапырақты шоқ ормандар өскен. Дереккөздер
Қоянды (тау, Тарбағатай жотасы)

Қоянды – Тарбағатай жотасының солтүстігіндегі тау. Географиялық орны Шығыс Қазақстан облысы Тарбағатай ауданы Ойшілік ауылының оңтүстік-батысында 45 км жерде орналасқан. Абсолюттік биіктігі 1676 м. Солтүстіктен оңтүстікке қарай бойлық бағытта 4 км-ге созылған, енді жері 2 км. Жер бедері Беткейі тіктеу келген, баурайы сай-жыралармен тілімделген. Батысынан Сарыбұлақ өзенінің салалары бастау алады. Өсімдігі Тау баурайындағы қызғылт қоңыр топырақ жамылғысында көк терек, бұта аралас дала өсімдіктері өседі. Мал жайылымына қолайлы. Дереккөздер
Қоянды (тау, Желтау таулары)

Қоянды – Желтау тауларының оңтүстігінде, Қарасу өзенінің оң жағалауындағы тау. Географиялық орны Қарағанды облысы Қарқаралы ауданының солтүстігінде, Егіндібұлақ ауылынан солтүстік-шығысқа қарай 55 км жерде орналасқан. Абсолюттік биіктігі 904 м. Ұзындығы мен ені 3-3,5 км. Геологиялық құрылымы Девон жыныстарынан түзілген. Жер бедері Есенаман және Қарасу өзендерінің суайрығы саналады. Беткейлері тік, негізгі жыныстары жер бетіне шығып жатыр. Өсімдігі Қызғылт қоңыр топырағында жусан, көде, бетеге, қараған, шатқал, сайларда әр түрлі шөптесін өсімдіктер өседі. Дереккөздер
Қоянды (тау, Ақтау таулары)

Қоянды – Ақтау тауларының солтүстік-батысындағы аласа тау. Географиялық орны Ұлытау облысы Жаңаарқа ауданы Ақтүбек ауылының оңтүстік-шығысында 36 км жерде орналасқан. Абсолюттік биіктігі 617 м. Солтүстік-шығыстан оңтүстік-батысқа қарай 3 км-ге созылған, енді жері 2 км. Жер бедері Беткейі көлбеу, аз тілімделген. Батысында Керегетас (563 м) тауы, шығысында Қосбұлақ бұлағы бар. Өсімдігі Етегіндегі бозғылт қоңыр топырақ жамылғысында бұта аралас жусан, бетеге, т.б. өсімдіктер өседі. Дереккөздер
Майкл Бубле

Майкл Стивен Бубле (; , Бёрнаби, Британ Колумбиясы) — дәстүрлі эстрада мақамда жұмыс жасаушы әнші-крунер. Great American Songbook репертуарының жүргізүші атқарушысы. Көптеген сыйлықтардың иеленушісі (Grammy и Juno Awards). Тек АҚШ-тың абжауқын табысына ғана жетіп, 2003 жылы оның аттас альбомы Ливанның, Ұлыбританияның және өз отанының 10 үздік альбомдар қатарына кірді. АҚШ-та ең улкен сұранысқа 2005 жылы шыққан «It’s Time» атты альбомы ие болды. Оның 30 миллионнан астам альбомдары сатылды. Майкл Бубле кішкентайынан атасының джаз жанрында жазылған өлендерін көп тындаған және оның қазіргі өлеңге деген талғамына осы әсер еткенін айтып өтті. Ол үш альбом жазды, солардың бірін атасына сыйлық ретінде арнаған. Бубле 2000 жылы Here's to Life фильміне екі өлен жазғаны үшін Genie Award екі жүлдесін алды. Оның бірінші теледидарлық жұмысы- «Big Band Boom!» деректі фильмі үшін 1997 жылы Bravo! ұтысына ие болды. 2011 жылдың 31 наурызында Майкл Бубле Аргентиналық әнші, актриса, модель - Луисана Лопилатоға үйленді. Луисана Майклдың Haven’t Met You Yet клипында түскен. Қазіргі кезде олардың Ноа Бубле атты ұлдары бар. Ол 2013 жылдың 27 тамызында дүние есігін ашты. Майкл Бубле бұрында Дебби Тимус және британдық Эмили Блант атты актрисалармен кездескен.
Қоянды (тау, Желдіадыр таулары)

Қоянды – Желдіадыр тауларының солтүтсік-шығыс бөлігіндегі аласа тау. Географиялық орны Қарағанды облысы Нұра ауданы Жанбөбек ауылының оңтүстік-батысында 48 км жерде орналасқан. Жер бедері мен геологиясы Абсолюттік биіктігі 524 м. Батыстан шығысқа қарай ендік бағытта 5 км-ге созылған, енді жері 2,5 км. Беткейі көлбеу, аз тілімделген. Солтүстігінде Жидебек, оңтүстігінде Қарабұжыр таулары бар. Геологиялық құрылымы Етегі делювий, пролювий және аллювий шөгінділерінен түзілген. Өсімдігі Қиыршықтасты бозғылт қоңыр топырақ жамылғысында қараған, бұтасы аралас жусан, селеу, бетеге өседі. Дереккөздер
Пак Шинхе

Пак Шинхе (; 18 ақпан 1990, Кванджу, Корея Республикасы) - оңтүстік кореялық акриса және әнші. 2009 жылғы «Минам, ты прекрасен» атты телесериалындағы Ко Ми Нам және 2011 жылғы «Струны души» сериалындағы Ли Гю Вон рөлдерімен әлемге әйгілі болды. «Наследники» және «Пиноккио» дорамалары да өз үлесін қосқан болатын. Пак Чунан Университетінде білім алған. Балалық шағы Пак Шинхе 1990 жылдың 18 ақпанында Оңтүстік Кореяның Кванджу қаласында дүниеге келді.Оның үлкен ағасы бар. Шинхе 6 сынып оқып жүргенінде «Ккот» клипінде басты рөлді ойнап, өзінің өнеріне жол ашты.Тыңдалымды өтіп, «DREAM FACTORY» компаниясымен бірігіп, мансабын сала бастайды. «Райское дерево» дорамасына түсіп, әлемге танымал болды. Карьерасы Пак Шинхе «Лестница в Небеса» атты кореялық дорамасына түсіп, әйгілігі артады. «Древо Небес» дорамасы да өз үлесін қосты. Бұл жоба үлкен көрсеткіштерге жетіп, Шинхе Кореяда көптеген фанаттарға ие болды. Осыдан жас актриса көптеген жарнамаларға түсіп, Азияның модельдер қатарына кіреді. Өзінің рөлдерінің арқасында, Пак биге деген икемдері барын көрсете білді. Тіпті түскен сериалдары мен дорамаларында ән айтып, өзін басқа қырынан көрсетеді. Пак Шинхе «Evil Twin» фильміне түсіп, екі рөлді ойнады: бірі басты рөлдегі қыз болса, екіншісі - қайтыс болған әпкесінің елесі. Ол тарихи фильмге түскені үшін өте бақытты болды. Одан басқа, Пак «The Heirs»(Мұрагерлер) дорамасында Чха ЫН Сан рөлін ойнап, көптеген Азия елдеріне танымал болды. Дереккөздер
Округ

Округ — әртүрлі әкімшілік-аумақтық немесе аумақтық санақ бірліктер атауы. Қазақ тіліне орыс тілінен енген термин, қазақша баламасы аймақ. Қазақстанда * Ауылдық округ - Қазақстандағы жергілікті әкімшілік бөлініс атауы * Дуан - Ресей империясы уақытындағы әкімшілік бөліністің атауы * Әскери Округ - Қарулы Күштердің құрылымдық бөлімі Көптеген шет мемлекеттерде * Дауыс беру округі Әскери салада. * Әскери округ * КСРО Ішкі Әскерінің Әуе шабуылына қарсы қоғаныс округі. * Ресей Империясының Шекара жасағының жеке корпусының Шекаралық округі, алғашқыда, 7 округ болып құрылып, кейіннен Заамур округі қосылды. * Ішкі жасақ округі * Жандарм округі * КСРО ІӘ КСРО ІІМ Ішкі әскер округі . Жеке мемлекеттерде * Әкімшілік округ * Қалалық округ * Муниципалдық округ * Федералдық округ * Империялық округ * Ұлттық округ, кейін автономиялық округ РКФСР-де және Ресейде. * Казак округі Ресей Империясында. * Округ (Австрия) * Округ (ГДР) * Ресей империясының Ведомалық округтері * Округ (КСРО) — КСРО-да 1920—1940 жж. әкімшілік бірлік . * Округ Колумбия * Округ (АҚШ) * Округ (Швейцария) * Округ (Израиль) * Округ (Франция) * Округ (Люксембург) * Округ (Сербия) * Округ (Индия) * Округ (Алжир) * Округ (Аргентина) * Округ (Шри-Ланка) * Округ (Ботсвана) * Округ (Ресей империясы)
Ким Сан Бом

Ким Сан Бом (김범; 6 шілде 1989, Сеул, Корея Республикасы) - оңтүстік кореялық актер, әнші, модель. «Жігіттің сабаздары» телесериалында басты рөлдегі төрт ұлдардың бірі - Со И Джонның рөлін ойнап, танымал болды. Балалық шағы Ким Бом 1989 жылдың 7 шілдесінде Оңтүстік Кореяда дүниеге келген. Оның отбасы анасы, әкесі, кіші қарындасынан тұрады. Балалық шағынан бері өзімен жастыларды спорт жағынан озып түсетін. Ол Чунан Университетінде кино және театр саласында қазірге дейін білім алуда. Өнер жолында 2006 жылы Ким «Survival Star Audition» конкурсына қатысып, жүздеген адамдардың ішінен 6 орынды иеленіп шықты. Өзінің 17 жаста болғанына қарамастан, алдыңғы қатардан көріне білді. «Survival Star Audition» Ким үшін көптеген мүмкіншіліктерге жол ашқан болатын. Ол бірнеше телесериалдардан көрініп, әйгілігі арта түсті. Ким Бом 2008 жылы танымалдылығы үшін кореялық фестивальда жулде алады. 2009 жылғы «Жігіттің сабаздары» сериалында түсіп, даңқы көтеріледі. Жеке өмірі 2013 жылдың 1 қарашасында Kingkong Entertainment агенттігі Ким Бомның Мун Гынен атты қызбен кездесіп жүргенін жария етті.Алайда 2015 жылдын 15 мамырында олар айрылысканнын айтты Дереккөздер